Diari Oficial de la Generalitat Valenciana


Sumari del DOGV 9571, del 11-04-2023 (2023/3841)

RESOLUCIÓ de 30 de març de 2023, del director general d'Esport, per la qual es concedeixen subvencions destinades a les entitats locals que organitzen competició intermunicipal dins dels XLI Jocs Esportius de la Comunitat Valenciana en el curs o la temporada 2022-2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9571

Data del DOGV
:   11-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3841


Data del document
:   30-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 30 de març de 2023, del director general d'Esport, per la qual es concedeixen subvencions destinades a les entitats locals que organitzen competició intermunicipal dins dels XLI Jocs Esportius de la Comunitat Valenciana en el curs o la temporada 2022-2023. [2023/3841]  
En compliment del que disposa l'Ordre 91/2016, de 27 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a les entitats locals que organitzen la competició intermunicipal dins dels Jocs Esportius de la Comunitat Valenciana (DOGV 7946, 29.12.2016), i d'acord amb l'article 3.1, es publicarà una resolució de la convocatòria anual.  
Per això, en virtut de les facultats conferides en l'esmentada Ordre 91/2016, de 27 de desembre, de la Conselleria d'Educació, Investigació, Cultura i Esport, i el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, el director general de l'Esport va convocar, per Resolució de 7 de desembre de 2022, les subvencions destinades a les entitats locals que organitzen la competició intermunicipal dins del XLI Jocs Esportius de la Comunitat Valenciana en el curs o la temporada 2022-2023 (DOGV 9501, 30.12.2022).  
  
En els articles 5 i 6 de la indicada Ordre 91/2016, de 27 de desembre, de la Conselleria d'Educació Investigació, Cultura i Esport, s'estableix el procediment, tramitació i resolució, així com els criteris de valoració i la designació de la comissió tècnica de valoració i en l'apartat seté de la Resolució de 7 de desembre de 2022, de convocatòria, el barem aplicable.  
Una vegada formalitzats els actes d'instrucció corresponents i en virtut del que disposen els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, i la disposició final segona de l'Ordre 91/2016, resolc:  
  
  
Primer  
Concedir a les entitats locals que organitzen la competició intermunicipal dins dels XLI Jocs Esportius de la Comunitat Valenciana en el curs o la temporada 2022-2023 que s'assenyalen a continuació, les subvencions següents per un import total de 220.000 €:  
  
CIF ENTITAT LOCAL SUBVENCIÓ  
E6607042O AJUNTAMENT D'ALCOI 14.155 €  
J8774257O AJUNTAMENT DE BIAR 12.406 €  
G5700911Y AJUNTAMENT DE DÉNIA 6.100 €  
T0717495R AJUNTAMENT DE NOVELDA 12.957 €  
G4745897O AJUNTAMENT DE PEGO 4.933 €  
F1147610P AJUNTAMENT D'ONDARA 2.900 €  
X9357758O AJUNTAMENT D'ORIHUELA 16.587 €  
B2165358P AJUNTAMENT DE XÀBIA 2.662 €  
X1751462H AJUNTAMENT DE BENICARLÓ 10.000 €  
J3213495I PATRONAT MUNICIPAL D'ESPORTS DE CASTELLÓ 15.000 €  
Y1143865U AJUNTAMENT DE CHELVA 2.500 €  
R1639213D AJUNTAMENT DE GANDIA 14.043 €  
W1264977X AJUNTAMENT DE GODELLA 2.500 €  
F2314270J AJUNTAMENT DE LA FONT D'EN CARRÒS 11.011 €  
U9145078I AJUNTAMENT DE SAGUNT 12.610 €  
D3704582B AJUNTAMENT DE TAVERNES DE LA VALLDIGNA 5.234 €  
B0751419B CONSORCI ESPORTS HORTA 14.692 €  
T4712829N FUNDACIÓ ESPORTIVA MUNICIPAL DE VALÈNCIA 40.000 €  
W1600014K MANCOMUNITAT CAMP DE TÚRIA 16.710 €  
H3813720E MANCOMUNITAT DE LA VALL D'ALBAIDA 3.000 €  
 TOTAL 220.000,00 €  
  
  
  
Segon  
Denegar les sol·licituds del CD Stefano Garzelli Team i del Club Atletisme Guadassuar per no complir amb l'article 1 i 2 de l'Ordre 91/2016 de bases reguladores i de la resolució de convocatòria, per no ser un ajuntament o una entitat local organitzadora de competició intermunicipal.  
  
Tercer  
Les entitats beneficiàries hauran de complir les obligacions a què es refereix l'article 8 de l'Ordre 91/2016, de 27 desembre, de la Conselleria d'Educació, Investigació, Cultura i Esport i justificar les ajudes en la forma establida en el punt 10 de la Resolució de convocatòria de 7 de desembre de 2022, del director general d'Esport.  
  
  
Quart  
Autoritzar i disposar els fons a favor de totes i de cada entitat i per les quantitats que s'indiquen en el punt primer, i que es tramite la documentació comptable corresponent, amb càrrec al crèdit existent en el capítol IV, línia pressupostària 46.20.86.819.61, línia de subvenció S8135000, de la Llei de pressupostos de la Generalitat per a l'exercici 2023, per un import màxim de 220.000 €.  
  
Cinqué  
Les entitats beneficiàries hauran d'aportar, per mitjans propis o aliens, la part de finançament del pressupost final executat no cobert per mitjà de la subvenció que es concedeix per a aquest.  
  
Sisé  
El termini de presentació de la justificació de les subvencions concedides acabarà el 30 de setembre de 2023.  
La justificació es presentarà per mitjans electrònics, de conformitat amb el punt 10.1 de la Resolució de convocatòria de 7 de desembre de 2022, del director general d'Esport, a través de l'adreça d'internet http://www.gva.es/va/inicio/procedimientos'id\_proc=18735.   
  
Seté  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de quinze dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Huité  
Publicar en el Diari Oficial de la Generalitat Valenciana la present resolució, de conformitat amb el punt 13.1 de la Resolució de convocatòria, de 7 de desembre de 2022, del director general d'Esport.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació, sense perjudici que se'n puga exercitar, si escau, qualsevol altre que estimen procedent:  
  
a) El recurs potestatiu de reposició haurà d'interposar-se davant de la consellera d'Educació, Cultura i Esport, en el termini d'un mes a comptar des de l'endemà de la publicació de la present Resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present Resolució en el Diari Oficial de la Generalitat Valenciana.  
  
València, 30 de març de 2023.- El director general d'Esport (p. d. Ordre 91/2016, de 27.12.2016; DOGV 7946): Josep Miquel Moya Torres.